MS «Hidle» (1958)


== MS «Rennesøy» ==
1958: Skrog og overbygg bygget ved Brødrene Lothe AS Flytedokken i Haugesund (byggenr. 6).
19. april 1958: Døpt «Rennesøy». Gudmor var fru Endresen. Samtidig forsøkt sjøsatt, men den ville ikke løsne fra beddingen uansett hvor mye taubåtene «Tor» og «Braut» dro.
23. april 1958: Endelig sjøsatt. Ble deretter slept til Stavangerskes eget verksted Klaseskjæret i Stavanger for innredning, montering av motor og annen utrustning.
November 1958: Overlevert som bilførende lokalrutebåt av sjøbusstype til Det Stavangerske Dampskibsselskab, Stavanger. Stavangerske fikk 5 måneder senere overlevert et omtrent identisk søsterskip av MS «Rennesøy»; «Sjernarøy». Begge hadde bakk og lasterom med lossebom forut, to lyse salonger over hverandre i overbygg midtskips og bildekk akter.


== I fart ==
30. november 1958: Overtok Rennesøy-ruten etter Stavangerskes gamle lokalrutebåt DS «Øybuen», som da ble utrangert. Ruten var da Sørbø-Utstein kloster-Mosterøy-Vikevåg-Dale-Askje-Vestre Åmøy-Sokn-Bru-Stavanger. Med korte avstander var mellom anløpstedene og mye jordbruksprodukter til byen var dette en travel rute for besetningen ombord.
Sommer 1959: gikk Stavanger-Kvitsøy-Skudeneshavn i stedet for Stavangerskes lokalrutebåt «Skudenes» som hadde for liten bilkapasitet. Dette gjentok seg flere sommere.
Vår 1966: Rennesøyruten overtatt av Stavangerskes større lokalrutebåt «Sand» som hadde større bilkapasitet (Rennesøyruten ble ellers et rent fergesamband i 1969). «Rennesøy» ble nå benyttet i en rekke av Stavangerskes lokalruter i Ryfylke. Noen år gikk den på Steinnesvåg på Finnøy om vintrene, mens den gikk på Skudeneshavn om somrene. Den gikk også en tid i fergeruten Kopervik-Austre Bokn-Føresvik.


== MS «Hidle» ==
1969: Omdøpt «Hidle» da Stavangerskes nybygde bilferge (til Rennesøy-ruten) skulle overta navnet «Rennesøy».
25. juli 1970: Avløst som sommerbåt på Skudenes da ruten ble endret til riksveifergesamband og overtatt av Stavangerskes nybygde bilferge «Skudenes».
Oktober 1976: Avløst som «bilferge» i Bokn-ruten da denne ble overtatt av Stavangerskes nybygde bilferge «Bokn».
Oktober 1977: «Hidle» overtok ruten Sauda-Saudasjøen-Sand-Marvik-Jelsa-Stavanger (tidvis innom Hjelmeland og Fister) etter sjøbuss «Fjordsol» som da gikk i opplag. Ruten ble supplert av fraktefartøy «Stordøy» i ren godsrute. «Stordøy» hadde gått her hver sommer siden 1958 og på helårbasis siden 1961.
11. desember 1978: Både «Hidle» og «Stordøy» avløst i ruten av Stavangerskes nybygde godsbåt MS «Fjordlast», -noe som skulle vise seg å bli et uheldig trekk. «Hidle» avløste nå «Hjelmelandsfjord»  i lokalruten på Hjelmeland og Vadla.
Pr.1982: «Hidle» gikk i Stavangerskes lokalruter på Lysefjorden og Fisterøyene, hvor den alternerte med søsterskipet «Sjernarøy».
April 1984: Nye «Fjordlast» hadde så lav trafikk og så høye kapitalkostnader at ruten på Sauda ble anhengig av for store tilskudd. Samferdselstyret besluttet i 1983 derfor at båten måtte ut. I april 1984 ble den så solgt med tap. «Hidle» ble så satt inn igjen i ruten som nå ble lagt om Sjernarøyane.
15. juni 1987: Ruten på Sauda nedlagt. Seilingene i stedet kortet ned til Fister og Sjernarøyane.
1. januar 1990: Driften overtatt av Rogaland Trafikkselskap AS, Stavanger. Fortsatte i de samme ruten.


== Etterhistorie ==
Mars 1990: Solgt til Alberni Maritime Transportation (1982) Inc., Port Alberni, Britisk Columbia, Canada. Omdøpt «Frances Barkley».
20. juni 1990: Avgikk Stavanger for Canada.
1990: Noe ombygd. Satt inn i lokalrutefart på Vancouver Island, Canada.


== Se også ==
Det Stavangerske Dampskibsselskab
Den Hvite Flåte


== Kilder ==
Artikkel om Stavangerske i Skipet 2.90 og 1.91 av Alf Johan Kristiansen.
«Fjordabådane» Magnus Torgersen for Stavanger Aftenblad 1981
«Fjordbåtene»  Jone Laugaland 2005
«Selskabe, Det Stavangerske Dampskibsselskab 150 år»  Dag Bakka jr. 2005
«Vi bygde Skipene, -om skipsbygging i Haugesund»  Stein Erik Dagsland & Tor Inge Vormedal  2007
Trygve Eriksen jr.'s arkiv


== Eksterne lenker ==
(en) IMO 5293145 – kategori av bilder, video eller lyd på Commons 
(en) MS «Hidle» (1958) – Den internasjonale sjøfartsorganisasjonen